**Sajtóközlemény**

**Parkolási információk az augusztus 20-ai hosszú hétvégére**

 A Miskolci Városgazda Nonprofit Kft. üzemeltetésében lévő felszíni díjköteles várakozási területeken **2024. augusztus 20-án *díjmentes lesz a parkolás.***

Az Európa téri, a Patak utcai, a Hősök terei mélygarázsokban, valamint a Régiposta utcai Parkolóházban azonban az általános rend szerint kell a parkolásért fizetni.

 A Miskolci Városgazda Nonprofit Kft. Ügyfélszolgálati irodája (Győri kapu 48-50.) és Parkolási Ügyfélszolgálati irodája (Széchenyi I. utca. 20.) augusztus 19-én és 20-án zárva tart.

 **2024. augusztus 19-én hétfőn viszont a szombati napra vonatkozó parkolási rend lesz érvényben**, azaz a díjfizetési kötelezettség 8:00-tól 13:00 óráig tart az alábbi területeken:

* Búza tér, Görögkatolikus templom, északi oldali parkoló,
* Búza tér, Görögkatolikus templom, keleti oldali parkoló.
* Zsolcai kapu páratlan oldal, az Ady Endre utca kereszteződéstől a Hatvanötösök útja kereszteződésig.
* Szendrei utca.
* Zsolcai kapu 1. előtti parkoló - Szendrei utca és Zsolcai kapu között található összekötő utca.
* Búza téri piac nagyparkoló.
* Szeles utca, Huszár utca – Lehel utca közötti szakasza.
* Hatvanötösök utca Zsolcai kapu – Szeles utca közötti leállósáv.
* Bethlen G. utca Szeles utca – Szendrei utca közötti szakasza.

 A kiemelt közlekedési és idegenforgalmi területeken - a Tiszai pályaudvar környéke, Miskolctapolca, Lillafüred, - augusztus 19-én 8:00 órától 18:00 óráig díjfizetési kötelezettség áll fenn.